stanford-oval/wikipedia huggingface dataset:
בסט פרנדס (היאבקות מקצועית)
היסטוריה > All Elite Wrestling‏ (2019–היום)

ב-7 בפברואר 2019, הבסט פרנדס הופיעו במהלך עצרת בלאס וגאס של הארגון ההיאבקות All Elite Wrestling‏ (AEW), כשלאחר מכן נודע שהם הוחתמו בארגון. באירוע הראשון של הארגון, שנקרא Double or Nothing, ונערך ב-25 במאי, השניים גברו על אנחליקו וג'ק אוואנס. במופע המקדים לאירוע Fyter Fest, שנערך ב-29 ביוני, הם הצליחו לנצח בקרב זוגות משולש את SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון). לאחר מכן, הם לקחו חלק בטורניר אשר קבע את אלופי הזוגות הראשונים של AEW, כשהם הודחו כבר בסיבוב הראשון על ידי SoCal Uncensored. באירוע All Out, שנערך ב-31 באוגוסט, הם נחלו הפסד לדארק אורדר (איוול אונו וסטו גרייסון). בחודשים שבאו לאחר מכן, השניים החלו להתיידד עם המתאבק אורנג' קאסידי, כשביחד הם יצרו קבוצה. במופע המקדים לאירוע Double or Nothing, בסט פרנדס גברו על פרייבט פארטי בקרב זוגות אשר קבע את הטוענים לכתר לאליפות הזוגות של AEW. ב-10 ביוני בפרק של התוכנית Dynamite, בסט פרנדס ואורנג' קאסידי ניצחו את The Inner Circle (ג'ייק הייגר, סנטנה ואורטיז), ולאחר מכן הם הותקפו על ידי כריס ג'ריקו וחברי הקבוצה ואף גרמו לקאסידי לדמם לאחר שחבטו בו בעזרת שק מלא בתפוזים. שבוע לאחר מכן בפרק של התוכנית Dynamite, בסט פרנדס הניחו על כף המאזניים את המועמדות שלהם לאליפות הזוגות בקרב נגד Le Sex Gods (כריס ג'ריקו וסמי גווארה), שבסופו טיילור וטרנט ניצחו ושמרו על הטעונה לכתר לאחר שקאסידי, שהיה מחופש לצלם, גרם לגווארה למעוד ואיפשר לטרנט לבצע את ההצמדה לניצחון. לאחר הקרב, קאסידי תקף את ג'ריקו. בלילה הראשון של הספיישל Fyter Fest, שנערך ב-1 ביולי, בסט פרנדס כשלו בניסיונם לזכות בחגורות אליפות הזוגות.
בחודש אוגוסט, בזמן שקאסידי היה מעורב בפיוד עם כריס ג'ריקו, טרנט וטיילור פתחו בפיוד מול סנטנה ואורטיז לאחר שהאחרונים השחיתו את המכונית של אמא של טרנט בתגובה להפסדם ב-5 באוגוסט במסגרת קרב זוגות. ב-2 בספטמבר, בסט פרנדס הפסידו בקרב החוזר לסנטנה ואורטיז. שבועיים לאחר מכן, בסט פרנדס ניצחו את סנטנה ואורטיז בקרב חניה. באירוע Revolution, שנערך ב-7 במרץ 2021, צ'אק טיילור ואורנג' קאסידי הפסידו בקרב זוגות לקיפ סביאן ומירו. במופע המקדים לאירוע All Out, שנערך ב-5 בספטמבר, בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) ניצחו את הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס).
אליפויות והישגים

הישגים בארגון ההיאבקות Pro Wrestling Guerrilla - PWG
טורניר DDT4‏ (2014)
הישגים במגזין ההיאבקות Pro Wrestling Illustrated - PWI
המתאבק הפופולרי ביותר של השנה (2020) – קאסידי
הערות שוליים

↑  בסט פרנדס חתמו באופן רשמי על חוזה בארגון AEW
יונית טובי

| --- | --- |

טובי בשנת 2010
 לידה:  16 ביולי 1984 (בת 40) הרצליה, ישראל
 מדינה:  ישראל 
 תקופת הפעילות:  מ-2006
 מקום לימודים:  תלמה ילין 
 פרסים והוקרה:  פרס התיאטרון הישראלי 
 פרופיל ב-IMDb
 
יונית טובי (נולדה ב-16 ביולי 1984) היא שחקנית תיאטרון, טלוויזיה וקולנוע וזמרת ישראלית. זוכת פרס שחקנית השנה בטקס פרסי התיאטרון הישראלי 2010.
ביוגרפיה

יונית טובי נולדה וגדלה בהרצליה ובהמשך בחדרה. בתיכון למדה במגמת תיאטרון בבית הספר לאמנויות "תלמה ילין", אותו סיימה בהצטיינות ב-2002.
בצבא שירתה כסולנית להקת חיל האוויר.
בוגרת בית הספר לאמנויות "הבוסתן" במגמת התיאטרון, המחול והשירה בהנהלתם ובהדרכתם של מיקי וזאביק מרין. הייתה חברה בלהקת "צעירי תל אביב", תלמידתה לפסנתר מזה 12 שנה של ד"ר אירה סבנדלר. תלמידתה לפיתוח קול של רחל הוכמן.
מיד בתום שירותה הצבאי החלה ללמוד בבית הספר הגבוה לאמנויות הבמה "בית צבי" בהנהלת גרי בילו, אותו סיימה בהצטיינות ב-2007.
במהלך לימודיה ב"בית צבי" זכתה במלגות דייוויד מרסר (2004 ו-2007), עמוס גוטמן, עדה בן נחום, סנו, קרן שרת אמריקה ישראל (6\2005 ו- 7\2006), בילהה דייוויס, מלגת משרד החינוך והתרבות ופרס צבי קליר – מצטיינת "בית צבי"
בין תפקידיה הבולטים ב"בית צבי" ובתיאטרון הספרייה: אדלה ב"בית ברנרדה אלבה", ג'יני במחזמר "שיער", לינדה ב"אחים בדם", האסופית ב"האסופית" חסיה בהצגה "חסיה היתומה" ואדית פיאף ב"פיאף".
כבר בשנה השלישית ללימודיה ב"בית צבי" הצטרפה יונית טובי לתיאטרון באר שבע, תחת הנהלתו של נתן דטנר. היא שיחקה בתפקיד הראשי - חסיה, בהצגה "הנערה מן הכפר", בבימויו של משה קפטן. על תפקידה ב"הנערה מן הכפר" הייתה מועמדת לפרס השחקנית המבטיחה בטקס פרסי התיאטרון 2008.
לאחר שנתיים בתיאטרון באר-שבע, בהן שיחקה בתפקידים רבים ומגוונים כגון נינה מתוך "השחף", לוצ'יאנה מתוך "קומדיה של טעויות", ולנטין מתוך "הרוזן ממונטה כריסטו", העלה בשבילה נתן דטנר את ההצגה "פיאף" בעיבודו ובבימויו של אלי ביז'אווי. טובי גילמה את דמותה של פיאף בתחנות שונות בחייה, מאז היותה בת 18 ועד למותה בגיל 47, ושרה שלושה עשר משיריה בביצוע חי על הבמה בליווי תזמורת. ההצגה זכתה להצלחה גדולה מאוד בכל רחבי הארץ (כ-250 הצגות) ובפעם הראשונה בתולדות תיאטרון באר-שבעה יצאה מחוץ לישראל והציגה בפסטיבל בהונגריה.
על משחקה כפיאף זכתה טובי בפרס שחקנית השנה בטקס פרסי התיאטרון 2010.
בשנת 2014 הצטלמה לסרט הקולנוע "אפס ביחסי אנוש" בבימויה של טליה לביא, בתפקיד תהילה.
החל מ-2020 משחקת בבית לסין ב״אפס ביחסי אנוש״ בתפקיד תהילה והיא היחידה משחקניות הסרט שגם משחקת במחזמר. ב-2014 החלה לשחק בעונה הרביעית של הסדרה "גאליס" בערוץ הילדים בתפקיד דנה שוורץ. ב-2015 המשיכה לעונה החמישית של הסדרה. ב-2017 שיחקה את נעמה גואטה בסדרת הדרמה הרפואית מתים לרגע בהוט וב-2018 שיחקה בסרט הקומי "הורדוס איילנד".
יוצרי הסדרה השוטר הטוב התרשמו מהתפקיד אורח של טובי בעונה הראשונה ושיכתבו עבורה תפקיד מרכזי בעונה השלישית במיוחד שאותה אילאיל מוכרת הנעליים מהעונה השנייה הפכה להיות שוטרת ביחידה לצד יובל סמו וגיא לואל.
הוזמנה לשיר בארוחה ממלכתית בבית הנשיא הרצוג ולשגריר צרפת. הוזמנה להופיע בפני ראש ממשלת צרפת, שגרירים ונשיאים שונים בפריז, בניס ובטולוז. הופיעה בקונצרטים עם סינפונייטה באר שבע, סימפונט רעננה, באפריל 2024 הוזמנה להופיע בקונצרט עם הפילהרמונית הישראלית בניצוחו של המנצח עמנואל ויום ובקונצרטים בניצוחו של גיל שוחט.
יונית מתגוררת בהרצליה יחד עם בעלה רון כץ ושתי בנותיהם.
הצגות

תיאטרון באר שבע
| הצגה | מחזאי | תפקיד | במאי | הצגת בכורה | מידע נוסף |
| --- | --- | --- | --- | --- | --- |
| גלילאו | ברטולט ברכט | וירג'יניה | עידו ריקלין | 2012 |  |
| הכל אודות חוה | מרי אור | איב הרינגטון | איה קפלן | 18 ביוני 2011 |  |
| פיאף | פאם ג'יימס | אדית פיאף | אלי ביז'אווי | 2009 | זוכת פרס שחקנית השנה בטקס פרסי התיאטרון 2010 |
| הרוזן ממונטה כריסטו | אלכסנדר דיומא האב | וולנטין | עידו ריקלין | 12 באוגוסט 2009 | ההצגה זכתה ב-4 פרסי התיאטרון 2009 |
| השחף | אנטון צ'כוב | נינה | נתן דטנר | 2009 |  |
| קומדיה של טעויות | ויליאם שייקספיר | לוצ'יאנה | נתן דטנר | 30 בדצמבר 2008 |  |
| הנערה מן הכפר | יעקב גורדין | חסיה | משה קפטן | 2007 | מועמדת לפרס השחקנית המבטיחה בטקס פרסי התיאטרון 2008 |
| פרח השכונות | קובי אוז | אורית | ניר ארז | 2013 |  |
התיאטרון הקאמרי
| הצגה | מחזאי | תפקיד | במאי | הצגת בכורה |
| --- | --- | --- | --- | --- |
| היה או לא היה | עדנה מזי"א | בתו של אלכסנדר פן | עמרי ניצן | 29 בדצמבר 2007 |
| גטו | יהושע סובול | חיה הזמרת | עמרי ניצן | 2013 |
| כנר על הגג |  | הודל | משה קפטן | 2010 |
| שיגעון באופרה | קן לודוויג | מגי | משה נאור | 2013 |
תיאטרון חיפה
| הצגה | מחזאי | תפקיד | במאי | הצגת בכורה |
| --- | --- | --- | --- | --- |
| בעלים ונשים | על פי סרטו של וודי אלן | ריין | משה נאור | 2018 |
תיאטרון בית ליסין
| הצגה | מחזאי | תפקיד | במאי | הצגת בכורה |
| --- | --- | --- | --- | --- |
| אפס ביחסי אנוש |  | תהילה |  | 2024-2020 |
התיאטרון העברי
| הצגה | מחזאי | תפקיד | במאי | הצגת בכורה |
| --- | --- | --- | --- | --- |
| פיאף | פאם ג'יימס | אדית פיאף | אלי ביז'אווי | 2022 |
| אור |  | חממה | גדי צדקה | 2023-2020 |
| כנר על הגג | שלום עליכם | הודל | נתן דטנר | 2024-2022 |
ויין ברידג'

ויין מייקל ברידג' (באנגלית: Wayne Michael Bridge; נולד ב-5 באוגוסט 1980) הוא כדורגלן עבר אנגלי ששיחק בעמדת המגן השמאלי.
קריירה

ברידג' החל את הקריירה המקצוענית שלו בקבוצת סאות'המפטון, בה הגיע להרכב הראשון בעונת 1998/1999 בפרמייר ליג. במהרה הפך לשחקן הרכב ואחר כך לכוכב במועדון, וזכה בתואר שחקן השנה של סהות'המפטון בעונת 2000/2001. אחרי 5 שנים ו-173 הופעות במדי ה"קדושים" הועבר ברידג' לצ'לסי במהלך הפגרה בשנת 2003, תמורת 7 מיליון פאונד והשחקן גרהאם לה סו.
ברידג' המשיך את הצלחתו גם במדי צ'לסי, וגם שם הפך במהירות להיות שחקן הרכב קבוע. רגע השיא שלו היה במסגרת משחק רבע גמר ליגת האלופות נגד ארסנל בעונת 2003/2004. ברידג' כבש את שער הניצחון של המשחק בדקה ה-88 ושלח את קבוצתו, צ'לסי, לחצי הגמר, וגם שבר את רצף 18 המשחקים הרצופים שצ'לסי לא ניצחה עד אז את ארסנל. השער נבחר מאוחר יותר להיות גם שער העונה. ברידג' כבש גם שערים נגד בשיקטש ופורטסמות' באותה העונה.
ברידג' גם הפך להיות שחקן הרכב קבוע במדי הנבחרת האנגלית, אחרי שהופיע במדי הנבחרות הצעירות של אנגליה. ברידג' ערך את הבכורה המלאה שלו בנבחרת הבוגרת בפברואר 2002. במהרה הוא הוכיח את עצמו, והופיע פעמיים כמחליף במהלך מונדיאל 2002, למרות שלא הופיע כלל במהלך יורו 2004, כי אשלי קול החליף אותו באותה העמדה בנבחרת, כיוון שנחשב בידי רבים (בעיקר באנגליה) כמגן השמאלי הטוב ביותר בעולם כיום.
במהלך משחקי המוקדמות של מונדיאל 2006, הוא תפס את תפקיד הקשר השמאלי בנבחרת, תפקיד בעייתי באנגליה, שלבסוף גם אותו הפסיד לחברו לקבוצה ג'ו קול אחרי שנפצע. הוא חזר להופיע במדי הנבחרת במשחק הידידות מול נבחרת ארגנטינה בנובמבר 2005, כחיפוי לקול הפצוע כקיצוני שמאלי, זו הייתה הופעתו ה-21 במדי הנבחרת.
בעונת 2005/2006 צ'לסי החתימה את המגן השמאלי הספרדי אסייר דל הורנו דבר שגרם לברידג' להידחק החוצה מההרכב של צ'לסי, לאחר שחזר מפציעה שהשביתה אותו בשלבים האחרונים של עונת 2004/2005.
עקב יציאתו מההרכב של צ'לסי ומיעוט המשחקים שבהם שותף הוא חתם על הסכם השאלה עם פולהאם ב-19 בינואר 2006. הוא ערך שם את הופעת הבכורה בהפסד 1 - 2 לווסטהאם יונייטד באפטון פארק.
עם פתיחת חלון ההעברות בינואר 2009 עזב ברידג' את צ'לסי לטובת קבוצת מנצ'סטר סיטי, ששילמה עבור כרטיס השחקן שלו כ-10 מיליון לירות שטרלינג.
ב-31 בינואר 2012 הושאל לווסטהאם יונייטד למשך עד סוף העונה. ב-6 ביולי 2012 הושאל לברייטון אנד הוב אלביון למשך כל העונה. ב-3 ביוני 2013 חתם ברדינג לעונה אחת, בסוף העונה לאחר 12 משחקי ליגה החליט לעזוב את הקבוצה ולפרוש ממשחק פעיל.
קריירת אגרוף > Sports Relief 2018

ב-23 במרץ 2018, ברידג' לקח חלק בקרב ראווה נגד הידוען האנגלי ספנסר מת'יוס (אנ') כחלק מתוכנית Sports Relief של ה-BBC. ברידג' ניצח בקרב בהחלטת פה אחד לאחר שלושה סיבובים.
קריירת אגרוף > קרב מקצועני נגד KSI – בוטל

ב-18 בינואר 2025, דווח כי ברידג' עתיד להתאגרף כנגד אושיית הרשת KSI ב-29 ברץ 2025 בקרב אגרוף מקצועני. מאוחר יותר בשידור של אירוע Misfits & DAZN: X series 20, הגיע KSI לזירה וסיפר כי יריבו המקורי למרץ פרש מהקרב, דבר שהוביל לקרב נגד ברידג'. הצמד נקלע לקטטה לאחר ש-KSI דחף את ברידג' והעלה את המקרה עם ג'ון טרי וחברתו לשעבר של ברידג' ונסה פרונסל. ב-21 בינואר, הודיע ברידג' כי פרש מן הקרב.
הערות שוליים

↑  Sport Relief 2018, www.bbc.co.uk (באנגלית)
↑  יכנס לזירה: אקס צ`לסי יערוך קרב אגרוף - ערוץ הספורט, באתר Sport5.co.il - אתר ערוץ הספורט, ‏2025-01-18
↑  KSI, Wayne Bridge to fight in boxing exhibition, ESPN.com, ‏2025-01-19 (באנגלית)
↑  {{{מחבר}}}, Ravens kiss and make up after a brawl, New Scientist 210, 2011-04, עמ' 18 doi: 10.1016/s0262-4079(11)60783-5
↑  https://x.com/IFLTV/status/1881368573710667809?t=tXcg2TPiRTSuQjLSy3TMsQ&s=19
| נבחרת אנגליה – מונדיאל 2002 |
| --- | --- | --- |
|  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון |  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון | אנגליה |
| נבחרת אנגליה – יורו 2004 |
| --- | --- | --- |
|  1 ג'יימס •  2 ג. נוויל •  3 א. קול •  4 ג'רארד •  5 טרי •  6 קמפבל •  7 בקהאם •  8 סקולס •  9 רוני •  10 אואן •   11 למפארד •  12 ברידג' • 13 רובינסון •  14 פ. נוויל • 15 קינג • 16 קראגר • 17 באט • 18 הרגריבס • 19 ג'. קול • 20 דאייר • 21 הסקי • 22 ווקר • 23 וסל • מאמן: אריקסון |  1 ג'יימס •  2 ג. נוויל •  3 א. קול •  4 ג'רארד •  5 טרי •  6 קמפבל •  7 בקהאם •  8 סקולס •  9 רוני •  10 אואן •   11 למפארד •  12 ברידג' • 13 רובינסון •  14 פ. נוויל • 15 קינג • 16 קראגר • 17 באט • 18 הרגריבס • 19 ג'. קול • 20 דאייר • 21 הסקי • 22 ווקר • 23 וסל • מאמן: אריקסון | אנגליה |
| נבחרת אנגליה – מונדיאל 2006 |
| --- | --- | --- |
|  1 רובינסון •  2 נוויל •  3 א. קול •  4 ג'רארד •  5 פרדיננד •  6 טרי •  7 בקהאם •  8 למפארד •  9 רוני •  10 אואן •   11 ג. קול •  12 קמפבל • 13 ג'יימס •  14 ברידג' • 15 קראגר • 16 הרגריבס • 17 ג'נאס • 18 קאריק • 19 לנון • 20 דאונינג • 21 קראוץ' • 22 קרסון • 23 וולקוט • מאמן: אריקסון |  1 רובינסון •  2 נוויל •  3 א. קול •  4 ג'רארד •  5 פרדיננד •  6 טרי •  7 בקהאם •  8 למפארד •  9 רוני •  10 אואן •   11 ג. קול •  12 קמפבל • 13 ג'יימס •  14 ברידג' • 15 קראגר • 16 הרגריבס • 17 ג'נאס • 18 קאריק • 19 לנון • 20 דאונינג • 21 קראוץ' • 22 קרסון • 23 וולקוט • מאמן: אריקסון | אנגליה |
קריאת מערכת

קריאת מערכת (באנגלית: System call) היא בקשה שמבצעת תוכנת מחשב מליבת מערכת ההפעלה (Kernel) כדי לבצע פעולה שהיא אינה יכולה לבצע בעצמה. קריאות מערכת הן האחראיות על החיבור שבין המשתמש לליבת המערכת, ובכך מאבזרת את המשתמש ונותנת לו שימוש מרבי בפונקציונליות שהיא מציעה. הדבר כולל בין היתר יכולת קבלת גישה לרכיבי חומרה (למשל קריאת קובץ מהדיסק הקשיח), ליצירת תהליך חדש, להעברת מידע בין תהליכים ועוד.
הצורך בקריאות מערכת

כל תהליך הוא בעל רמת הרשאה שמאפשרת להפעיל פקודות מסט הפקודות של המעבד ולכל פקודה בסט הפקודות יש רמת הרשאה הנדרשת על מנת להפעילה. רמות הרשאה אלו נקראות rings. במעבדים בעלי ארכיטקטורת IA-32 למשל, ישנן 4 הרשאות, מ-0 עד 3, כאשר ring 0 היא הרשאה שמאפשרת ביצוע של כל הפקודות ו-ring 3 היא רמת ההרשאה המוגבלת ביותר. מערכת ההפעלה רצה ב-ring 0 ומקבלת גישה לכל הפקודות שהמעבד מספק. כאשר תהליך שרץ תחת מערכת ההפעלה מעוניין להריץ פקודה שאין לו הרשאה לבצעה, עליו לפנות למערכת ההפעלה בבקשה שתבצע עבורו את השירות. הקריאות האפשריות, כמו גם הפרמטרים אותם יש להעביר נקבעים ב-API של מערכת ההפעלה.
אופן הפעולה

כמעט תמיד, קריאת מערכת תשלחנה ממצב ריצה בו ההרשאות נמוכות מהרשאות קרנל (ring 0) לשם הגדלת פונקציונליות. רוב מערכות ההפעלה לא מאפשרות הרצת קריאת מערכת מring 0. עם זאת, ישנן מערכות שמאפשרות שליחת קריאות מערכת גם דרך תהליכים השייכים ל-ring 0.
תהליך מבצע קריאת מערכת באמצעות הרצת פקודה מסט הפקודות של המעבד שגורמת ליצירת פסיקה. הפסיקה מפסיקה את הרצת התהליך ומתחילה להריץ קוד של מערכת ההפעלה שתפקידו לטפל בקריאות מערכת. במקרה שהתהליך מנסה להריץ בעצמו פקודה שאין לו הרשאה להריצה, המעבד יזהה זאת ויודיע למערכת ההפעלה על ידי יצירת פסיקה שמפעילה שגרה של מערכת הפעלה שמטפלת בכך.
דוגמאות לקריאות מערכת > חלונות

NtCreateProcess: זוהי קריאת מערכת המאפשרת ליצור תהליך חדש.
דוגמאות לקריאות מערכת > לינוקס

fork: זוהי קריאת מערכת המאפשרת ליצור תהליך חדש.
הערות שוליים

1 2  Er Vivek Sharma, Er Manish Varshney, Shantanu Sharma, Design and Implementation of Operating System, Laxmi Publications, Ltd., 2010-08, עמ' 83, ISBN 978-93-80386-41-6. (באנגלית)
↑  Sherif Sakr, Mohamed Gaber, Large Scale and Big Data: Processing and Management, CRC Press, 2014-06-25, עמ' 509, ISBN 978-1-4665-8151-7. (באנגלית)
↑  fork(2) - Linux manual page, man7.org
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
קפיטל טאוורס

| --- | --- |

 מידע כללי
 סוג:  גורד שחקים, קומפלקס מבנים 
 שימוש:  דירות מגורים, משרדים מסחריים.
 כתובת:  קרסנופרסננסקאיה נברז'נאיה 14, מבנה 1
 מיקום:  מוסקבה
 מדינה:  רוסיה
 בעלים:  Capital Group
 הקמה ובנייה
 תקופת הבנייה:  2017–2023 (כ־6 שנים)
 אדריכל:  סרגיי סקורטוב
 מידות
 גובה:  295 מטר
 קומות:  70
 
 קואורדינטות:  55°45′05″N 37°32′55″E﻿ / ﻿55.751489°N 37.548586°E﻿ / 55.751489; 37.548586
 capitaltowers.ru
  (למפת מוסקבה מוגדלת) קפיטל טאוורס(למפת מוסקבה רגילה) קפיטל טאוורס he
 
קפיטל טאוורס (באנגלית: Capital Towers) הוא מתחם גורדי שחקים הנמצא בסמוך למוסקבה סיטי, מרכז העסקים הבין־לאומי של מוסקבה.
המתחם מורכב משלושה מגדלים שכל אחד מהם בן 70 קומות וגובה של 295 מטר:
River Tower (מגדל הנהר) שקיבל את שמו מקרבתו לנהר מוסקבה.
City Tower (מגדל העיר) האמצעי.
Park Tower (מגדל הפארק) שקיבל את שמו מקרבתו לפארק "קרסניה פרסניה".
במאי 2023 המתחם קיבל אישור מוכנות לשירות מעיריית מוסקבה.
הערות שוליים

↑  "Павел Тё из Capital Group стал единственным владельцем проекта на Краснопресненской набережной", ודומוסטי, ‏3 ביוני 2020 (ברוסית)
↑  https://stroi.mos.ru/news/tri-vysotki-zhk-capital-towers-vvieli-na-krasnopriesnienskoi-nabieriezhnoi
ערך זה הוא קצרמרבנושא גורדי שחקים ובנושא מוסקבה. אתם מוזמנים לתרום לוויקיפדיה ו.
דוד קרויאנקר

| --- | --- |

דוד קרויאנקר
 לידה:  1939 (בן 86 בערך) ירושלים, פלשתינה (א"י) 
 ענף מדעי:  היסטוריה של האדריכלות
 מקום לימודים:  התיכון ליד האוניברסיטה  בית הספר לאדריכלות של איגוד האדריכלות בלונדון 
 פרסים והוקרה:  יקיר ירושלים (2010) 
 מספר צאצאים:  2 
 
דוד קרויאנקר (Kroyanker; נולד ב-1939) הוא אדריכל וחוקר במכון ירושלים למחקרי מדיניות שפרסם ספרים רבים על האדריכלות בירושלים. קרויאנקר עוסק בתיעוד הארכיטקטוני-היסטורי של האדריכלות הירושלמית, התפתחותה של העיר, ושימור ושיקום של שכונות ומבנים בה. קרויאנקר זכה בכמה פרסים ועיטורים על מפעלו, בהם עיטור טדי קולק למפעל חיים (2006) ויקיר ירושלים (2010).
קורותיו

קרויאנקר נולד בירושלים בשנת 1939 להורים יוצאי גרמניה. אביו, ד"ר גוסטב קרויאנקר (Gustav Krojanker), היה ממנהיגי הציונות הגרמנית, עיתונאי-פובליציסט וחוקר ספרות. אמו, ד"ר אדית קרויאנקר, הייתה משפטנית. קרויאנקר למד בבית הספר התיכון ליד האוניברסיטה ושירת בחטיבת הצנחנים. בשנים 1963–1968 למד אדריכלות בלונדון ב-Architectural Association School of Architecture.
לאחר שובו ארצה, בשנת 1968, התמחה קרויאנקר במשרדו של האדריכל דוד רזניק, ובשנים 1970–1973 פעל בצוות לתכנון מרכז ירושלים בראשות האדריכל דוד בסט. בין השנים 1973–1981 עבד במסגרות שונות של תכנון בעיריית ירושלים, בהן המחלקה לתכנון אורבני והיחידה לפרויקטים מיוחדים שבמחלקה לתכנון העיר. מאז ועד היום פועל קרויאנקר כאדריכל עצמאי וכחוקר במכון ירושלים לחקר ישראל.
קרויאנקר נשוי לליאורה פרקש, בתו של פרופ' לדיסלאוס פרקש, ולשניים שתי בנות. בשנת 2012 עזב את ירושלים לטובת מגורים בתל אביב.
פועלו המקצועי

מרבית עבודותיו של קרויאנקר בתחום המחקר והתיעוד בוצעו במסגרת האקדמית-ניהולית של מכון ירושלים למחקרי מדיניות, בליווי ועדות היגוי מקצועיות. ראש עיריית ירושלים, טדי קולק, יחד עם שני חתני פרס ישראל – פרופ' (לגאוגרפיה) דוד עמירן ופרופ' (להיסטוריה) יהושע פראוור, היו בין האישים שסייעו לדוד קרויאנקר במחקרו ובהוצאת פרסומיו. מרבית ספריו ראו אור בהוצאת כתר, וחלקם נכללו ברשימת רבי המכר ותורגמו לשפות זרות. תשומת לב מיוחדת מוקדשת בספריו ובפרסומיו למרכיב החזותי-גרפי, כולל מגוון עשיר של צילומים היסטוריים, צילומי מצב קיים, רישומים ומפות.
בין עבודותיו הבולטות של קרויאנקר בתחום התכנון הוא שימור ושיקום בית טיכו במרכז ירושלים וספריית בני-ברית בשכונת החבשים. כמו כן הכין תוכניות רעיוניות לשימור מבנים היסטוריים נוספים בירושלים שהוסבו לשימושים חדשים – בהם טחנת הרוח ברחוב רמב"ן, מלון הר ציון (בית החולים לעיניים סנט ג'ון לשעבר) ומלון פאלאס שברחוב אגרון.
במסגרת עבודתו רבת-השנים הקים קרויאנקר ארכיון פרטי, הגדול מסוגו בישראל, ובו מאות תיקים הכוללים חומר עיוני וחזותי. בארכיון תצלומים, שרטוטים, מסמכים, רישומים, מפות וקטעי עיתונות. החומר מקוטלג לפי שלושה מפתחות, האחד של שכונות, רחובות ובניינים; השני – נושאים ארכיטקטוניים-תכנוניים שונים כמו שימור, סגנונות בנייה, פרטים ארכיטקטוניים ביוגרפיות של אדריכלים ותיעוד; השלישי – תהליכי תכנון, הריסה, בנייה חדשה ופיתוח אורבני. אתר האינטרנט של קרויאנקר מציג בצורה נרחבת את כל פרסומיו ועבודות התכנון שביצע. אתר נוסף, ייעודי לפרויקט מיוחד הכולל סדרת ספרים ותערוכה, מרכז פרטים עיצוביים בירושלים ומסדר אותם לפי זהויות והשפעות.
פרט לעבודתו המחקרית והתכנונית, אצר קרויאנקר כמה תערוכות (כגון: ר' גונן וד' קרויאנקר, לגור בירושלים, מוזיאון ישראל, ירושלים, 1993) ותצוגות קבע, וכן העביר את פרי מחקריו ועושר ידיעותיו לציבור הרחב בהרצאות ובסיורים מודרכים. מאז 2002 אחראי קרויאנקר על תוכנית השימור של תוכנית המתאר 2000 הנמצאת, נכון לשנת 2010, בשלבי דיון מתקדמים בוועדת התכנון הסטאטוטורית.
ספריו ופרסומיו מהווים מסד תרבותי-מחקרי-מקורי ורב היקף, שבאמצעותו ניתן ללמוד ולהכיר את פני העיר – על היבטיה השונים - ארכיטקטוניים, היסטוריים, גאוגרפיים, פוליטיים, חברתיים ואנושיים.
מספריו של קרויאנקר

אדריכלות בירושלים - תקופות וסגנונות , כתר, 1983 עד 1993, שישה כרכים
הבנייה הערבית מחוץ לחומות
שכונות ובנייני ציבור יהודיים מחוץ לחומות 1860-1914
הבנייה האירופית-נוצרית מחוץ לחומות 1855-1918
הבנייה בתקופת המנדט הבריטי
הבנייה המודרנית מחוץ לחומות 1990-1948
הבנייה בעיר העתיקה (יצא בשנת 1993)
Jerusalem Architecture  תרגומו של ספר זה לארבע שפות – אנגלית, צרפתית, איטלקית וגרמנית, שראה אור בשנת 1994
פתחים בירושלים, שערים, דלתות, חלונות וסורגים, זמורה ביתן, 1987.
ירושלים - המאבק על מבנה העיר וחזותה, זמורה ביתן, 1988.
סיפור קריית העירייה, ירושלים, הוצאת אריאל, 1993.
ירושלים שכונות ובתים - תקופות וסגנונות, יחד עם חיים באר עיר לא מושגת, כתר, 1996.
ירושלים - מבט ארכיטקטוני, מדריך טיולים בשכונות ובתים, כתר, 1996.
רחוב הנביאים שכונת החבשים ושכונת מוסררה, כתר הוצאה לאור והוצאת יד יצחק בן צבי, 2000.
סיפור מתחם רוטשילד, כתר, 2001.
שכונות ירושלים טלביה, קטמון והמושבה היוונית, כתר, 2002.
רחוב יפו - ירושלים, ביוגרפיה של רחוב, סיפורה של עיר, כתר, 2005.
אדריכלות המדינה שבדרך, בראי יצירתם של הקר-ילין, כתר, 2006.
המושבה הגרמנית ורחוב עמק רפאים, כתר, 2008.
ממילא, גאות, שפל והתחדשות, כתר, 2009.
המשולש הירושלמי: ביוגרפיה אורבנית, כתר, 2011.
ירושלים של עמוס עוז: בעקבות סיפור על אהבה וחושך ויצירות נוספות, כתר, 2020.
ירושלים שהייתה ואינה עוד, כתר, 2024. *ארכיטקטורה של ירושלים בארבעה כרכים באנגלית, מהדורה מוגבלת וממוספרת, חתומה על ידי דוד קרויאנקר, בהוצאת קרויאנקר. 2016 Jerusalem Design Identities Four Volumes Special Edition David Kroyanker
לקריאה נוספת

צופיה דקל, "שומר העיר: דוד קרויאנקר - מפעל השימור והתיעוד של האדריכלות בירושלים", סטודיו 33, 1992.
נעמה ריבה, "ירושלים, נימפומנית זקנה המנערת מעליה בפיהוק מאהב אחר מאהב", באתר הארץ, 22 בדצמבר 2019
הערות שוליים

↑  ניר חסון, האצולה של ירושלים מוצאת נחלה בתל אביב, באתר הארץ, 29 ביוני 2012
↑  תצלומי עטיפות כרכי הספר "אדריכלות בירושלים - תקופות וסגנונות"
| --- | --- |
בקרת זהויות :  NLI: 987007264140305171  BIBSYS: 90819940  BnF: cb12442076p (data)  GND: 1132741122  ISNI: 0000 0001 1571 256X  LCCN: n80161806  NKC: zmp20201062920  NLA: 36283127  NTA: 134311442  SNAC: w6fg1c5v  SUDOC: 033565058  VIAF: 56703668   WorldCat (עם VIAF): 56703668
סיון ששון

| --- | --- |
אין תמונה חופשית
 לידה:  15 במאי 1976 (בת 48) פתח תקווה
 מדינה:  ישראל 
 תקופת הפעילות:  מ-1999
 עיסוק:  שחקנית, מנחה
 מקום לימודים:  ניסן נתיב
 פרופיל ב-IMDb
 
סיוון ששון (נולדה ב-15 במאי 1976) היא שחקנית ומנחה ישראלית. למדה משחק בסטודיו למשחק ניסן נתיב.
ביוגרפיה

ששון נולדה בפתח תקווה. אמה היא גננת ואביה עסק בהייטק. ששון היא בת בכורה לשני אחים.
קריירת משחק

בשנת 1999 הופיעה לראשונה בסדרת הטלוויזיה ״פאזל״ בתור אסיסטנטית.
בשנת 2001 שיחקה בעונה השלישית של סדרת הדרמה "טירונות" ששודרה בערוץ 2 גילמה את הגר.
בשנים 2002–2003 הנחתה בערוץ הילדים.
בשנת 2003 שיחקה בסדרה "לחיי הערבה", אשר הייתה פרודיה על הטלנובלה "לחיי האהבה" גילמה את דמותה של מנוחה צירלר, אשתו של צירלר ואמו של אושר, צירלר קורא לה "מינוחה". באותה השנה גם גילמה דמויות שונות בסדרת המערכונים "ברוכים הבאים לבית ספר חגבים". בנוסף באותה השנה גם שיחקה בתפקיד אורח בעונה הראשונה של הסדרה הקומית ״הפיג'מות״ בתפקיד מנהלת אולם אירועים ובתפקיד עצמה בסוף העונה הראשונה בפרק האחרון שנקראה ״הפרק שהכי אהבתי״. שלושת הסדרות האלו שודרו בערוץ הילדים.
בשנת 2004 שיחקה בסדרת הדרמה "מיכאלה" ששודרה בחברת הכבלים של HOT גילמה את דמותה של זוהר קידר, מזכירתם של גיא, יובל ונגה, המאהבת של דן ורענן, נרצחה על ידי רענן ונפתחת חקירה על מותה. באותה השנה הופיעה בסרט "ללכת על המים" בתור מדריכת נשק. בנוסף באותה השנה גם התארחה בעונה השלישית של ״הפיג'מות״ בפרק שנקרא ״יש דברים שרציתי לומר״ שיחקה את מיכל.
בשנת 2005 הנחתה את השעשועון "כמה כמה". באותה השנה שיחקה גם בפרק האיחוד של הסדרה הקומית "קרובים קרובים" ששודר בערוץ 2 גילמה את גליה, ביתם של אילן ותיקי.
בשנת 2007 התארחה בסדרת הטלוויזיה "בשורות טובות" ששודרה בערוץ 2 שיחקה את הילה האקסית.
בשנת 2008 התארחה בסדרת הדרמה "אולי הפעם" ששודרה בערוץ Yes Stars ישראלי שיחקה בתפקיד מטפלת בבית אבות.
בשנת 2012 שיחקה בפרק הראשון של העונה השלישית של הסדרה הקומית ״כאן גרים בכיף״ ששודרה בערוץ עשר שיחקה את ריקי בן הרוש, השכנה החדשה של ענת ויאיר.
בשנת 2015 דיבבה בסרט "סינדרלה".
בתיאטרון שיחקה בהצגות "אוגוסט: מחוז אוסייג'", "אליס בארץ הפלאות", "במלחמה כמו במלחמה", "זוגיות", "זמן אמת", "חתונה מושלמת", "כי בנו בחרת", "עקב אכילס", "צורה לאהבה", "שלושים ותשע המדרגות", "האהוב", "משרתם של שני אדונים", "קומיקאים", ו"מר קולפרט".
חיים אישיים

ששון נשואה לבמאי אמיר ניזאר זועבי ולהם ילד אחד.
הערות שוליים

1 2 3  ציפי שוחט, כרטיס זוגי: סיון ששון בין פלסטין ללונדון, באתר הארץ, 22 ביולי 2012
↑  סיון ששון, באתר archive.habima.co.il
ירמיהו בוקסר

בית משפחת בוקסר בנס ציונה
ירמיהו בוקסר (1888 – 10 באוקטובר 1962) היה מראשוני נס ציונה, מוכתר המושבה, יושב ראש הוועד של נס ציונה בשתי קדנציות במשך 17 שנה, גואל אדמות ופרדסן בעל שם בארץ ישראל.